Fred Nalugoda

Fred Nalugoda munoonyereza ku by’obulamu eby'awamu / eby'olukale  asoma ku kawuka akaleeta oba akalwaza siriimu / mukenenya mu byalo bya Uganda okumala emyaka egisukka mu makumi abiri (20 years), okusinga ng’ayita mu kulondoola ,okutunula enkaliriza n'okwekeneenya  era n’okugenda ye kennyini butereevu atuuke wansi mu bitundu ebikoseddwa n'abantu abakoseddwa(Fieldwork) .  Mu kiseera kino akola nga omukulu wa pulogulaamu ow'ekitebe ekinoonyereza mu  Kalisizo mu Uganda ng’ekitundu ku mirimu gye gy'atwala mu maaso ku pulogulaamu ya Rakai eya ssaayansi w'ebyobulamu  (RHSP). 

 Okusoma kwe 
Nalugoda alina ddiguli esooka  mu by’ebibalo, era oluvannyuma y’agenda mu maaso okufuna ddiguli eyookubiri mu ssaayansi w'ebyobulamu okuva mu bbanguliro lya John Hopkins Bloomberg School of Public Health wansi wa pulogulaamu ya Fogarty AIDS International Training and Research Program.  Aweerezza ng'akulira eby'ensimbi eziweebwayo abantu kinoomu , ebitongole, gavumenti, n'ebitongole ebigabi by'obuyambi, ssaayansi n’okutendeka ku RHSP bweyali adda ku  yunivasite y’e Makerere okusoma ddiguli eyokusatu (PhD) mu by'obulau eby'awamu/ eby'olukale.  Mu 2015, yatikkirwa okuva ku  yunivasite y’e Makerere, mu bbanguliro ly'obufirosoofa (School of Philosophy), ng’asomye eby'obulamu eby'awamu / eby'olukale(Public health)  ,okuteeka obukodyo bw'ebibalo mu kunoonyereza kw'ekinassaayansi mu bisaawe ebikwata ku by'obulamu omuli obujanjabi (Medicine), eby'obulamu ebyawamu / eby'olukale (Public health) ebiramu (Biology) n'okukola ebikozesebwa ebipya okusoma ebintu bino (Biostatistics) n'ebiviraako,okubalukawo n'ensaasaana y'ebyobulamu n'endwadde mu kitundu ekimu ( Epidemiology) 

 Pulogulaamu y'e Rakai eya ssaayansi w'ebyobulamu 
Pulogulamu y'e Rakai eya saayansi w'ebyobulamu ekiikirira ekibinja kya bannassaayansi, abanoonyeereza n'abasawo abajanjabi  abakola emisomo egiwera nga bwebagoberera entambula n'enkyukakyuka mu nkwatibwa / mu nsiigibwa yakawuka akaleeta siriimu / mukenenya mu kunoonyereza okunene okw’ekibinja ekiggule okuva mu byalo nga 50 mu disitulikiti ya Uganda ey'e Rakai . Okunoonyereza kw'ekitindu ky'e Rakai okw'ekibinja kukola nga kumu kwokka ku migaso gya pulogulamu , era okunoonyereza okuwerako mu bifo ebizingiddwako kuggye abantu abakwenyigiddemu okuva mu bantu abawangalira mu kitundu kino. Okunoonyereza okw'ekibinja kukolebwa abantu lukumi mu bibiri (12,00 individuals). Pulogulaamu n'era ewa abagyenyigiramu obujanjabi era n'okubudaabudibwa ku by'okwekebeza ku kawuka akalwaza sirimu / mukenenya nokujanjaba endwaddwe endala ezisiigibwa okuyita mu kwegatta mu by'omukwano. Fred Nalugoda aweerezza  mu buvunanyizibwa bungi mu pulogulaamu, okukola okunonyereza ng'akka wansi mu bitundu ne mu bantu abakoseddwa, okutendeka bannassaayansi abalala, n'okulondoola ebifuniddwa / ebizuuliddwa okuva mu okutunulira enkaliriza n'okwekeneenya.  Mu kisera kino akyali mukozi ne RHSP era bingi ku biwandiiko kye ebikubiddwa mu byapa bivudde bu bantu abenyigira mu kunonyereza okw'ekibinja.

 Byasinga okwettanira /okwagala  okunoonyerezaako 
Fred Nalugoda, mu kunoonyereza kw'ekitundu ky'e Rakai okwekibinja ,yali kitundu ku kunoonyereza okwatandikirwako okubuuliriza ebiva mu kukomolebwa kw'abasajja ku nsaasana y'akawuka ka / obulwadde bwa siriimu.  Ebiwandiiko ebirala ebyakubibwa ku byapa byetooloolera ku bungi bw'abalwadde, abakwatiddwa obulwadde  omuli enneeyisa mu kunoonya obujanjabi    okubuna kw'eddagala erigema n’okwagala okwetaba / okwenyigira mu kugezesa,  n’ebiva mu kubudaabuda ku muwendo gw’abantu abafuna ebiva mu kukeberebwa akawuka ka siriimu.  Nalugoda ye kennyini akakasa nti obuvo bwe n’okwagala mu kwe ku kuteeka obukodyo bw'ebibalo mu kunoonyereza kw'ekinassaayansi mu bisaawe ebikwata ku by'obulamu omuli obujanjabi (Medicine), eby'obulamu ebyawamu / eby'olukale (Public health) ebiramu (Biology) n'okukola ebikozesebwa ebipya okusoma ebintu bino (Biostatistics) bimusobozeseza okuddukanya n’okufulumya mu kyapa ebikwata ku disitulikiti y’e Rakai. Ng'annyonnyola obuwanguzi e Rakai yagamba nti, "Kati obujjanjabi n'okuziyiza akawuka ka siriimu buli wonna era okwegaana si nsonga nnene kati..".  Gye buvuddeko, Nalugoda ne RHSP banoonyereza ku nsonga endala ez’embeera z’abantu ezikwatagana ennyo n'akawuka ka siriimu, gamba nga  obutabanguko mu baagalana  n’epulogulaamu z’okutumbula ekikula ky’abantu. 

 Ebijuliziddwa